Pohjoismainen suurtuotanto Miehet jotka vihaavat naisia (2009) perustuu Stieg Larssonin menestyksekkään Millennium-dekkarisarjan ensimmäiseen osaan.
Toimittaja Mikael Blomkvist (Michael Nyqvist) on tehnyt paljastusjutun teollisuuspohatan hämäristä asekaupoista.
Jutun takia Blomkvist haastetaan oikeuteen ja hän saa vankeustuomion. Samaan aikaan Blomkvist saa erikoisen tarjouksen.
Hän alkaa selvittää vuosikymmeniä vanhaa kadonneen naisen mysteeriä ja saa avukseen mustiin pukeutuneen tietokone-ekspertin nimeltä Lisbeth (Noomi Rapace).
Miehet jotka vihaavat naisia on tyylikäs ja sujuva dekkari. Tanskalaisohjaaja Niels Arden Oplev kuljettaa tarinaa varmalla otteella.
Elokuvasta tuli ansaitusti suurmenestys, josta David Fincher ohjasi uusintafilmatisoinnin Hollywoodissa nimellä The Girl with the Dragon Tattoo.
Ruotsissa trilogian seuraavista osista tehtiin elokuvat Tyttö joka leikki tulella ja Pilvilinna joka romahti.
Miehet jotka vihaavat naisia esitetään nyt televisiossa kolmeen otteeseen:
- To 24.11.2022 klo 22.15, TV5
- Pe 25.11.2022 klo 23.15, FRII
- Ma 28.11.2022 klo 00.00, TV5
Katso traileri alta.